《寄璧》
明代·文林

种菊庭中花有无，小山松竹近何如。
痴抛独乐了公事，悔拾浮何别故庐。
伏腊正悬归老计，经秋不得寄来书。
眼昏头白今如许，料理而翁正在渠。

作者简介：（1445—1499）明苏州府长洲人，字宗儒。文洪子。成化八年进士。历知永嘉、博平二县，迁南京太仆寺丞。建言时政十四事。告归数年，复起知温州府，卒于官。学问该博，尤精于易数。作诗文明畅不蹈袭。有《琅琊漫抄》、《文温州诗》。